Seba ke nameyê Kurdîstanî şuxulnayo  derheqê Wekîla HDPyî ya Êlihî Feleknase Uca de fezleke ame amadekerdene.
Uca seba ke 12ê temmuza 2020î de Aydin de çalakîyêke de vatbi 'Kurdîstan' Serdozgerîya Komare ya Anqara derheqê aye de fezleke amade kerdo. Fezleke erşawîya Serekîya Meclîsî.
Fezleke de ame vatene ke vateyê sey ''Kurdîstanî'' mîyanê şarî de beno sebebê nefret û kînî û wina ame vatene: ''Herêmê ke hemwelatîyê ke koê înan kurd ê, tede ciwîyenê hetê Abdullah Ocalanî ra sey Kurdîstan ameyê namekerdene.''
Fezleke 5 rîpel o û tede Uca seba beşdarîya çalakîyan zî yena sûcdarkerdene.
